பாக்கியமாகக் கருதுவேன்” என்றேன். “இப்பட்டத்தை அமைக்க நீர் தடை செய்தாலும் மற்றொரு விஷயத்தை  நீர் தடை செய்யமுடியாது” என்று தேசிகர் சொன்னார். “அந்த விஷயம் என்ன?” என்று நான் கேட்டேன். “உம் பெயரைத் திருவாவடுதுறைச் சாமிநாதையரென்றுதான் அமைக்க  வேண்டும்.” “அதற்குத் தக்கவாறு ஸந்நிதானத்தில் என்னை ஆக்கிவிட்ட பிறகு  அந்தப்படியே அமைப்பதில் என்ன குற்றம்?” என்று நான் கூறினேன்.